Andijk

Andijk is e dörp in de gemeinte Medemblik, in de Nederlandse provincie Noord-Holland, in de striek Wesfriesland, aon 't IJsselmeer, mèt op 1 januari 2010 6488 inwoeners en 'n oppervlak vaan 47,70 km2 (daovaan 26,71 km2 water). Bij 't dörp Andijk hure ouch de naobersjappe Bangert en Kerkbuurt. De plaots heet veural beteikenis es centrum vaan land- en tuinbouw; daoneve is ouch 't watertoerisme vaan belaank.

 Historie 
De naom Andijk is sprekend, dat wèlt zègke aon d'n diek. In vreuger tije waor 't 'n buurt vaan Stede Broec, en wel die buurt die aon d'n diek laog. In 1667 kraog de plaots 'n eige kèrk. Sins 1812 is Andijk 'n oonaofhenkeleke gemeinte. In 1926-27 woort hei de zoegenaomde Preufpolder aongelag, e pulderke vaan 40 hectaar gemeind um es modèl te dene veur de nog aon te lègke Zuiderzee/IJsselmeerpolders. Op 1 januari góng de gemeinte Andijk op in Medemblik.

Categorie:Medemblik
Categorie:Gewaeze gemeintes in Naord-Hollandj
Categorie:Dörper in Naord-Hollandj